คือห่อยาคุมใส่กระดาษไว้แล้สพอมาเปิดดูมันซึมจับดูเม็ดยามันเหนียวๆติดมือแต่ยังคงสภาพเป้นเม็ดยายุลักลักษณะแบบนี้ทำไห้ภาพยาลดลงไหมคะ
สวัสดีค่ะ ยาคุมกำเนิดนั้น ไม่ควรแกะออกจากฟอยด์แล้วนำมาห่อกระดาษไว้ เพราะความชื้นในอากาศจะทำให้ยาเสื่อมสภาพได้ดังนั้น หากเม็ดยาเหนียวติดมือ ก็มีโอกาสที่ยาจะเสื่อมสภาพลง และทำให้ประสิทธิภาพในการคุมกำเนิดลดลงไปค่ะ ดังนั้น หากยังมียาคุมเม็ดอยู่ในห่อกระดาษอีก แนะนำไม่ควรนำมาทานต่อ ควรซื้อยาคุมแผงใหม่มาทานแทนค่ะ โดย อาจเริ่มต้นทานใหม่ตั้งแต่เม็ดแรกเลยได้ ส่วนในช่วงนับจากนี้ไป 7 วัน หากจะมีเพศสัมพันธ์ ก็ควรใส่ถุงยางอนามัยป้องกันไปก่อนค่ะ เพื่อให้ยาคุมที่เริ่มทานใหม่ ได้ออกฤทธิ์ให้เต็มที่ก่อนค่ะ